# **ΕΛΛΗΝΙΚΗ ΔΗΜΟΚΡΑΤΙΑ**

**NOMOΣ ΒΟΙΩΤΙΑΣ**

## ΔΗΜΟΣ ΛΕΒΑΔΕΩΝ

**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ: 10617**

**Λιβαδειά 31 / 5/2023**

**ΑΠΟΣΠΑΣΜΑ**

Από το πρακτικό της αριθμ.2023-10ης Τακτικής Συνεδρίασης –

του Δημοτικού Συμβουλίου Λεβαδέων

Αριθμός απόφασης  **100**

**ΘΕΜΑ** : **Έγκριση 3oυ Ανακεφαλαιωτικού Πίνακα Εργασιών , του 2ου Π.Κ.Τ.Μ.Ν.Ε και της 2ης Συμπληρωματικής Σύμβασης Εργασιών του έργου: << Ανάπλαση κοινοχρήστων χώρων Τ.Κ Αγίας Άννας>>.**

Στη Λιβαδειά σήμερα την 29η Μαϊου 2023, ημέρα Δευτέρα και ώρα 18:00 , συνήλθε σε  συνεδρίαση το Δημοτικό Συμβούλιο του Δήμου Λεβαδέων **,** στην αίθουσα του Δημοτικού Συμβουλίου – Πλ. Εθνικής Αντίστασης, **σύμφωνα με τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου», της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας» καθώς και της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)» και ύστερα από την από **10116/25-5-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 17 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τζεσμετζής Εμμανουήλ |
|  | Μητάς Αλέξανδρος | 2 | Γιαννακόπουλος Βρασίδας |
|  | Δήμου Ιωάννης | 4 | Πούλου Παναγιού (Γιώτα) |
|  | Αποστόλου Ιωάννης | 5 | Γαλανός Κων/νος |
|  | Σάκκος Μάριος | 6 | Φορτώσης Αθανάσιος |
|  | Νταντούμη Ιωάννα (Απούσα από 2-18 ΘΗΔ) | 7 | Τζουβάρας Νικόλαος |
|  | Καράβα Χρυσοβαλάντου Βασιλική (Βάλια) | 8 | Πούλος Ευάγγελος |
|  | Μερτζάνης Κων/νος | 9 | Κοτσικώνας Επαμεινώνδας |
|  | Παπαϊωάννου Λουκάς( Απών από 2-11 ΘΗΔ) | 10 | Αρκουμάνης Πέτρος |
|  | Σαγιάννης Μιχαήλ | 11 | Μπράλιος Νικόλαος |
|  | Καπλάνης Κων/νος | 12 | Γερονικολού Λαμπρινή |
|  | Τόλιας Δημήτριος | 13 | Τσιφής Δημήτριος |
|  | Καράλης Χρήστος (Απών στο 1 και 3-18 ΘΗΔ) | 14 | Αλεξίου Λουκάς |
|  | Καραμάνης Δημήτριος | 15 | Καλέα Ανδρομάχη |
|  | Πλιακοστάμος Κων/νος (Απών από 2-18 ΘΗΔ) | 16 | Σπυρόπουλος Δημοσθένης |
|  | Χέβα Αθανασία (Νάνσυ) |  | Οι οποίοι δεν παρευρέθησαν |
|  | Τουμαράς Βασίλειος |  | αν και κλήθηκαν νόμιμα |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Απόντες ήταν οι Πρόεδροι των Κοινοτήτων αν και κλήθηκαν νόμιμα με την αριθμ. πρωτ. **10116/25-5-2023**   πρόσκληση της Προέδρου, πλην του Προέδρου της Κοινότητας Κορώνειας κ. Φουντά Χρήστου ο οποίος παρέστη.

Παρευρέθηκε για την τήρηση των πρακτικών της συνεδρίασης η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 11*Ο* θέμα της ημερήσιας διάταξης της υπ αριθμ 10116/25-5-2023 πρόσκλησης η κ. Πρόεδρος έθεσε υπόψη των μελών του Δημοτικού Συμβουλίου το υπ το με αριθμό πρωτ 9981/23-5-2023 έγγραφο της Δ/νσης Τεχνικών Υπηρεσιών του Δήμου στο οποίο αναφέρονται:

**Α. ΙΣΤΟΡΙΚΟ ΤΟΥ ΕΡΓΟΥ**

* Με την υπ’ αριθμό 412/2019 απόφαση του Δημοτικού Συμβουλίου του Δήμου Λεβαδέων ψηφίστηκε και εγκρίθηκε ο Προϋπολογισμός του Δήμου Λεβαδέων έτους 2020 και επικυρώθηκε με την υπ’ αριθμό οικ.1939/228240/2019/2020 απόφαση του Συντονιστή Αποκεντρωμένης Θεσσαλίας – Στερεάς Ελλάδας.
* Με την υπ’ αριθμό 27/2019 τεχνική μελέτη του έργου, προϋπολογισμού 610.000,00€ με ΦΠΑ 24%, συντάχθηκε από την Τεχνική Υπηρεσία του Δήμου Λεβαδέων μαζί με όλα τα τεύχη και σχέδια που την συνοδεύουν.
* Με την υπ΄ αριθμό 149/2019 απόφαση του Δημοτικού Συμβουλίου εγκρίθηκε η υπ΄ αριθμό 27/2019 μελέτη της Τεχνικής Υπηρεσίας.
* Με την υπ’ αριθμό 215/2019 απόφαση της Οικονομικής Επιτροπής καταρτίστηκαν οι όροι Διακήρυξης του έργου.
* Η ανάρτηση της Διακήρυξης στο ΚΗΜΔΗΣ έγινε με αριθμό 19PROC005987682 2019-12-09
* Με το υπ΄ αριθμό 27562/10-12-2019 έγγραφο έγινε δημοσίευση της Περίληψης Διακήρυξης Διαγωνισμού του ανωτέρου έργου (Διάβημα, Βοιωτικά Νέα και Σκυτάλη).
* Με την υπ΄ αριθμό 231/2019 Απόφαση της Οικονομικής Επιτροπής συγκροτήθηκε η Επιτροπή Διεξαγωγής Διαγωνισμών.
* Με το Πρακτικό 1 της Επιτροπής Διαγωνισμού, αυτή εισηγείται την ανάθεση της σύμβασης στην Ένωση Οικονομικών Φορέων Στάικος Γ. Νικόλαος – Σκλαβούνου Γ. Νίκη που προσέφερε μέση έκπτωση 47,35% (σύνολο δαπάνης κατά την προσφορά 261.350,97€ χωρίς ΦΠΑ).
* Με την απόφαση 16/2020 της Οικονομικής Επιτροπής εγκρίθηκε το Πρακτικό I του Διαγωνισμού του έργου που έγινε στις 14-1-2020 με το σύστημα δημοπρασίας «επί μέρους ποσοστά έκπτωσης για κάθε ομάδα τιμών ομοειδών εργασιών του τιμολογίου» άρθρο 95 παρ.2(α) του Ν. 4412/2016, για την ανάδειξη αναδόχου του έργου της επικεφαλίδας.
* Με το υπ αριθμό 3710/20.2.2020 έγγραφο γνωστοποιήθηκε η υπ’ αριθμό 16/2020 απόφαση της Οικονομικής Επιτροπής περί έγκρισης Πρακτικού στους οικονομικούς φορείς που έδωσαν προσφορά.
* Με το υπ΄ αριθμό 4976/9.3.2020 έγγραφο της Υπηρεσίας προς τον προσωρινό μειοδότη ζητήθηκε η υποβολή των δικαιολογητικών του άρθρου 23.2-23.10 της Διακήρυξης.
* Με την απόφαση 65/2020 της Οικονομικής Επιτροπής εγκρίθηκε το Πρακτικό II του Διαγωνισμού του έργου και κατακυρώθηκε το αποτέλεσμα της διενεργήσας δημοπρασίας στην Ένωση Οικονομικών Φορέων Στάικος Γ. Νικόλαος – Σκλαβούνου Γ. Νίκη που προσέφερε μέση έκπτωση 47,35% (σύνολο δαπάνης κατά την προσφορά 261.350,97€ χωρίς ΦΠΑ) η οποία με την υπ’ αριθμό 631/61313/15-5-2020 απόφαση της Αποκεντρωμένης Διοίκησης Θεσσαλίας – Στερεάς Ελλάδας κρίθηκε νόμιμη.
* Με το υπ΄ αριθμό 6703/7-4-2020 έγγραφο της υπηρεσίας κοινοποιήθηκε η υπ΄ αριθμό 65/2020 απόφαση της Οικονομικής Επιτροπής στους συμμετέχοντες στο διαγωνισμό πλην του προσωρινού μειοδότη.
* Με το υπ΄ αριθμό 14448/24.7.2020 έγγραφο προσκλήθηκε η Ένωση Οικονομικών Φορέων Στάικος Γ. Νικόλαος – Σκλαβούνου Γ. Νίκη για την υπογραφή της σύμβασης.
* Οι υπ΄ αριθμό e-82515/3.8.2020 και e-82519/3.8.2020 εγγυητικές επιστολές καλής εκτέλεσης του ΤΜΕΔΕ ποσών 8.500,00€ και 4.600€ αντίστοιχα.
* Με τα υπ΄ αριθμό 69530/4.8.2020 και 69531/4.8.2020 έγγραφα βεβαιώθηκε η εγκυρότητας των παραπάνω Εγγυητικών Επιστολών καλής εκτέλεσης
* Με την υπ΄ αριθμό 11/2020 πράξη του Ελεγκτικού Συνεδρίου έγινε προσυμβατικός έλεγχος υπογραφής σύμβασης.
* Με το υπ΄ αριθμό 15117/4.8.2020 έγγραφο υπογράφθηκε η σύμβαση μετά του Δήμου Λεβαδέων και της Ένωσης Οικονομικών Φορέων “Στάικος Γ. Νικόλαος – Σκλαβούνου Γ. Νίκη“ με χρονοδιάγραμμα υλοποίησης του έργου δώδεκα (12) μήνες από την υπογραφή της σύμβασης συνολικού ποσού 324.075,20€ με Φ.Π.Α., με μέση τεκμαρτή έκπτωση 47,35%, ποσό που αναλύεται ως εξής:

|  |  |
| --- | --- |
| ΔΑΠΑΝΗ ΕΡΓΑΣΙΩΝ | 187.929,80€ |
| ΓΕ & ΟΕ 18,00% | 33.827,36€ |
| ΜΕΡΙΚΟ ΣΥΝΟΛΟ | 221.757,16€ |
| ΑΠΡΟΒΛΕΠΤΑ 15,00% | 33.263,57€ |
| ΑΠΟΛΟΓΙΣΤΙΚΑ | 4.977,10€ |
| ΑΝΑΘΕΩΡΗΣΗ ΤΙΜΩΝ | 1.353,14€ |
| **ΜΕΡΙΚΟ ΣΥΝΟΛΟ** | **261.350,97€** |
| ΔΑΠΑΝΗ Φ.Π.Α. | 62.724,23€ |
| **ΓΕΝΙΚΟ ΣΥΝΟΛΟ** | **324.075,20€** |

* Με την υπ’ αριθμό 361/14-12-2021 απόφαση της Οικονομικής Επιτροπής του Δήμου Λεβαδέων, εγκρίθηκε παράταση προθεσμίας εκτέλεσης των εργασιών του έργου μέχρι τις 31/12/2022.
* Με την υπ’ αριθμό 379/12-12-2022 απόφαση της Οικονομικής Επιτροπής του Δήμου Λεβαδέων, εγκρίθηκε παράταση προθεσμίας εκτέλεσης των εργασιών του έργου μέχρι τις 31/07/2023.
* Με το υπ’ αριθμό 4158/16-3-2021 από 2/3/2021 πρακτικό 2 του Τεχνικού Συμβουλίου Δημοσίων Έργων εγκρίθηκε ο 1ος Ανακεφαλαιωτικός Πίνακας Εργασιών, το 1ο Π.Κ.Τ.Μ.Ν.Ε. καθώς και η 1η Συμπληρωματική Σύμβαση Εργασιών – Σύμβαση Ήσσονος Σημασίας. Ο 1ος Α.Π.Ε. συνολικής δαπάνης 324.075,20€ βρίσκεται σε ισοζύγιο με την συνολική δαπάνη της αρχικής σύμβασης. Η 1η Σ.Σ.Ε. – Σύμβαση ήσσονος σημασίας ανέρχεται στο ποσό των 29.917,55€, ποσοστό 9,23% σε σχέση με τον 1ο Α.Π.Ε. και είναι εντός των επιτρεπομένων ορίων σύμφωνα με τις διατάξεις του Ν.4412/2016.
* Με την υπ’ αριθμό 80/23-3-2021 απόφαση της Οικονομικής Επιτροπής του Δήμου Λεβαδέων εγκρίθηκε ο 1ος Ανακεφαλαιωτικός Πίνακας Εργασιών, το 1ο Π.Κ.Τ.Μ.Ν.Ε. καθώς και η 1η Συμπληρωματική Σύμβαση Εργασιών – Σύμβαση Ήσσονος Σημασίας. Ο 1ος Α.Π.Ε. συνολικής δαπάνης 324.075,20€ βρίσκεται σε ισοζύγιο με την συνολική δαπάνη της αρχικής σύμβασης. Η 1η Σ.Σ.Ε. – Σύμβαση ήσσονος σημασίας ανέρχεται στο ποσό των 29.917,55€, ποσοστό 9,23% σε σχέση με τον 1ο Α.Π.Ε. και είναι εντός των επιτρεπομένων ορίων σύμφωνα με τις διατάξεις του Ν.4412/2016.
* Με την υπ’ αριθμό 376/12-12-2022 απόφαση της Οικονομικής Επιτροπής του Δήμου Λεβαδέων εγκρίθηκε ο 2ος Ανακεφαλαιωτικός Πίνακας Εργασιών. Ο 2ος Α.Π.Ε. συνολικής δαπάνης 324.075,20€ βρίσκεται σε ισοζύγιο με την συνολική δαπάνη της αρχικής σύμβασης. Η 1η Σ.Σ.Ε. – Σύμβαση ήσσονος σημασίας ανέρχεται στο ποσό των 29.917,55€, ποσοστό 9,23% σε σχέση με τον 2ο Α.Π.Ε. και είναι εντός των επιτρεπομένων ορίων σύμφωνα με τις διατάξεις του Ν.4412/2016.
* Με το υπ’ αριθμό …. πρακτικό του Τεχνικού Συμβουλίου Δημοσίων Έργων εγκρίθηκε ο 3ος Ανακεφαλαιωτικός Πίνακας Εργασιών, το 2ο Π.Κ.Τ.Μ.Ν.Ε. καθώς και η 2η Συμπληρωματική Σύμβαση Εργασιών – Σύμβαση Ήσσονος Σημασίας. Ο 3ος Α.Π.Ε. συνολικής δαπάνης 352.946.41€ παρουσιάζει αύξηση κατά 28.871,21€ σε σχέση με την συνολική δαπάνη της αρχικής σύμβασης (λόγω αύξησης του ποσού των Αναθεωρήσεων του έργου). Η 1η Σ.Σ.Ε. – Σύμβαση ήσσονος σημασίας ανέρχεται στο ποσό των 29.917,55€ και είναι εντός των επιτρεπομένων ορίων σύμφωνα με τις διατάξεις του Ν.4412/2016. Η 2η Σ.Σ.Ε. – Σύμβαση ήσσονος σημασίας ανέρχεται στο ποσό των 9.984,55€ και είναι εντός των επιτρεπομένων ορίων σύμφωνα με τις διατάξεις του Ν.4412/2016

**Β. ΠΕΡΙΓΡΑΦΗ ΤΟΥ ΕΡΓΟΥ**

Το έργο αφορά την ανάπλαση κοινόχρηστων χώρων στην τοπική κοινότητα Αγίας Άννας του Δήμου Λεβαδέων, όπως υποδεικνύεται στο θεωρημένο τοπογραφικό Διάγραμμα της Τεχνικής Υπηρεσίας του Δήμου Λιβαδειάς. Αφορά συγκεκριμένα έργα συντήρησης της κεντρικής πλατείας και ανάπλαση οδών. Η συνολική επιφάνεια των επεμβάσεων των οδών είναι 2.500 τ.μ. Με το προτεινόμενο έργο επιδιώκεται η αισθητική και λειτουργική αναβάθμιση του οικισμού Αγίας Άννας.

Η περιοχή του έργου περιλαμβάνει:

* Την συντήρηση των επιστρώσεων της κεντρικής πλατείας όπου γίνεται επισκευή,
* συμπλήρωση και νέα αρμολόγηση στην λιθεπένδυση του δαπέδου, σε έκταση περίπου 150τ.μ. καθώς και η επισκευή με αντικατάσταση πλακών μαρμάρων επιφανείας 30τ.μ.
* Ανάπλαση οδών του οικισμού, που αφορά επίστρωσή τους με λιθόστρωτο σε έκταση 2.500τ.μ..
* την τοποθέτηση φωτιστικών και αστικού εξοπλισμού.

**Γ. ΧΡΗΜΑΤΟΔΟΤΗΣΗ**

Το έργο χρηματοδοτείται από Α.Π.Ε. του Δήμου Λεβαδέων.

**Δ. ΑΙΤΙΟΛΟΓΗΣΗ ΤΟΥ 3ου Α.Π.Ε., 2ου Π.Κ.Τ.Μ.Ν.Ε. ΚΑΙ ΤΗΣ 1ης ΣΥΜΠΛΗΡΩΜΑΤΙΚΗΣ ΣΥΜΒΑΣΗΣ ΕΡΓΑΣΙΩΝ**

Ο παρών 3ος Ανακεφαλαιωτικός Πίνακας Εργασιών (Α.Π.Ε.) συντάχθηκε από την Υπηρεσία μας για να συμπεριλάβει:

Α) τις αυξομειώσεις των ποσοτήτων των εργασιών, ως προέκυψαν κατά την διάρκεια εκτέλεσης του έργου.

Β) Πέντε (5) Νέες Εργασίες που περιλαμβάνονται στο προς έγκριση 2ο Π.Κ.Τ.Μ.Ν.Ε. του 3ου Α.Π.Ε. και κρίνονται απαραίτητες για την άρτια ολοκλήρωση του έργου.

Γ) Την 2η Συμπληρωματική Σύμβαση Εργασιών, «ΣΥΜΒΑΣΗ ΗΣΣΟΝΟΣ ΣΗΜΑΣΙΑΣ» η οποία περιλαμβάνει εργασίες οι οποίες κατέστησαν αναγκαίες κατά την εκτέλεση του έργου και οι οποίες δεν μπορούν τεχνικά και οικονομικά να διαχωριστούν από την κύρια σύμβαση χωρίς να δημιουργούν μείζονα προβλήματα.

Κρίνεται απαραίτητη η σύνταξη του παρόντος 3ου Α.Π.Ε., του 2ου Π.Κ.Τ.Μ.Ν.Ε. και της 2ης Σ.Σ.Ε. αφού:

* Οι επιπλέον ποσότητες που προκύπτουν από τις απρόβλεπτες αλλά ωστόσο απαραίτητες εργασίες για την συνέχιση του έργου και περιγράφονται στον προτεινόμενο 3ο Α.Π.Ε. υπερβαίνουν τον αρχικό προϋπολογισμό του έργου.
* Οι εργασίες που περιλαμβάνονται στην 2η Συμπληρωματική Σύμβαση Έργου δε μπορούν να διαχωριστούν τεχνικά και οικονομικά από την αρχική Σύμβαση, καθώς είναι αναγκαίες για την πληρότητα και τη λειτουργικότητα του έργου.

Οι εργασίες αυτές αφορούν την πρόσθετη εργασία κατασκευής πέτρας της κεντρικής πλατείας, κατόπιν αιτήματος της Τοπικής Κοινότητας, οι οποίες είναι εργασίες δυσχερούς προμέτρησης και θα πληρωθούν απολογιστικά με ημερομίσθια τεχνίτη και εργάτη.

**Ε. ΝΕΕΣ ΕΡΓΑΣΙΕΣ 2ου Π.Κ.Τ.Μ.Ν.Ε. ΤΟΥ 3ου Α.Π.Ε.**

Με το παρόν 2ο Π.Κ.Τ.Μ.Ν.Ε. του προς έγκριση 3ου Α.Π.Ε., συντάχθηκαν πέντε (5) νέες εργασίες με βάση το Τιμολόγιο μελέτης και την Τιμαριθμική του Α’ Τριμήνου 2023. Επίσης στις Τιμές των Νέων Εργασιών εφαρμόζεται το ποσοστό έκπτωσης ανά ομάδα και συνολικά το Εργολαβικό όφελος 18%. Οι Νέες Εργασίες που εντάσσονται είναι οι εξής:

ΟΜΑΔΑ 2. ΤΕΧΝΙΚΑ ΕΡΓΑ

Άρθρο 2/Ν.Τ.1 (ΝΕΤ ΟΙΚ 32.25.03– Αναθ. ΟΙΚ 3223Α)

Προσαύξηση τιμής σκυροδέματος οποιασδήποτε κατηγορίας, όταν το σύνολο της χρησιμοποιούμενης ποσότητας δεν υπερβαίνει τα 30μ3, για κατασκευές από σκυρόδεμα κατηγορίας C16/20

Προσαύξηση τιμής σκυροδέματος, οποιασδήποτε κατηγορίας ή ποιότητας, όταν η συνολική ποσότητα για όλες τις κατηγορίες ή ποιότητες που προβλέπονται στο έργο δεν υπερβαίνει τα 30,00m3, λόγω υποαπασχόλησης μηχανημάτων και εργατοτεχνικού προσωπικού.

Η τιμή αυτή εφαρμόζεται για μεμονωμένες κατασκευές που ο όγκος τους δεν υπερβαίνει τα 30,00m3 στην συνολική προμέτρηση του έργου ή αποτελεί μεμονωμένο επίπεδο ή στοιχείο κατασκευής (πχ δώμα κλπ) που δεν μπορεί να κατασκευαστεί μαζί με άλλα.

Επιμέτρηση ανά κυβικό μέτρο κατασκευασθέντος στοιχείου από σκυρόδεμα, σύμφωνα με τις προβλεπόμενες από την μελέτη διαστάσεις.

Τιμή ανά κυβικό μέτρο (m3)

Άρθρο 2/Ν.Τ.2 (ΝΕΤ ΟΙΚ 74.30.05.1Ν – Αναθ. ΟΙΚ 7451)

Μείωση τιμής του Α.Τ. 2. 6 "Επιστρώσεις με πλάκες κόκκινου μαρμάρου πάχους 3εκ" για την χρησιμοποίηση μαρμάρου πάχους 2εκ

Επιστρώσεις δαπέδων με πλάκες μαρμάρου πάχους 2εκ, ορθογωνισμένες, σύμφωνα με την μελέτη και την ΕΤΕΠ 03-07-03-00 "Επιστρώσεις με φυσικούς λίθους" κα την ΕΤΕΠ 05-02-02 "Πλακοστρώσεις-λιθοστρώσεις πεζοδρομίων και πλατειών".

Περιλαμβάνεται η προμήθεια και μεταφορά των πλακών σχιστού μαρμάρου επί τόπου, τα υλικά λειότριψης, και καθαρισμού, τα τσιμεντοκονιάματα ή γενικά κονιάματα στρώσεως και η εργασία κοπής των πλακών, λειότριψης, στρώσης, αρμολογήματος και καθαρισμού. Οι τιμές του παρόντος άρθρου αναφέρονται σε μάρμαρο προέλευσης Αγίας Άννας, Θήβας ή Δομβραίνας καλής ποιότητος χωρίς εμφανή ελαττώματα, σύμφωνα με τις υποδείξεις της Υπηρεσίας με ή χωρίς αρμό.

Τιμή μείωσης ανά τετραγωνικό μέτρο (m2)

Άρθρο 2/Ν.Τ.3 (ΥΔΡ 113 – Αναθ. ΥΔΡ 113)

Τεχνίτης

Τιμή ανά ώρα εργασίας (ώρα).

Άρθρο 2/Ν.Τ.4 (ΥΔΡ 112 – Αναθ. ΥΔΡ 112)

Εργάτης

Τιμή ανά ώρα εργασίας (ώρα).

ΟΜΑΔΑ 4. ΟΔΟΦΩΤΙΣΜΟΣ ΚΑΙ Η/Μ ΕΓΚΑΤΑΣΤΑΣΕΙΣ

Άρθρο 2/Ν.Τ.5 (ΝΕΤ ΗΛΜ 103.1Ν – Αναθ. ΗΛΜ 103)

Μείωση τιμής του Α.Τ. 4.13 "Φωτιστικό σώμα led επί ιστού χαλύβδινου 4,00μ" για την χρησιμοποίηση ιστού 3,00μ

Μείωση της τιμής του Α.Τ. 4.13 της μελέτης «Φωτιστικό σώμα led επί ιστού χαλύβδινου 4,00μ» για την χρησιμοποίηση ιστού με ύψος 3,00μ και αντίστοιχων λοιπών τεχνικών προδιαγραφών σύμφωνα με την μελέτη.

Τιμή ανά τεμάχιο (τεμ).

**ΣΤ. ΟΙΚΟΝΟΜΙΚΟ ΑΝΤΙΚΕΙΜΕΝΟ**

Η προτεινόμενη δαπάνη του 3ου Ανακεφαλαιωτικού Πίνακα Εργασιών ανέρχεται στο ποσό των 352.946,41€ (284.634,20€ αξία εργασιών και 68.312,21€ αξία ΦΠΑ) και παρουσιάζει αύξηση κατά 28.871,21€ σε σχέση με την συνολική δαπάνη της αρχικής σύμβασης. Η αύξηση αυτή οφείλεται αποκλειστικά στην αύξηση του ποσού των αναθεωρήσεων.

Η δαπάνη των νέων εργασιών ποσού 33.251,64€ καλύφθηκε με ανάλωση μέρους των απρόβλεπτων δαπανών της αρχικής σύμβασης, με αδιάθετο ποσό απροβλέπτων ποσού 6,33€ σύμφωνα με το άρθρο 156 του Ν.4412/2016.

Ο παρόν 3ος Ανακεφαλαιωτικός πίνακας εργασιών περιλαμβάνει ανάλωση επί έλασσον δαπανών ύψους 10.090,23€.

Η 1η Σ.Σ.Ε. – Σύμβαση Ήσσονος Σημασίας ανέρχεται στο ποσό των 29.917,55€ (24.127,06€ αξία εργασιών και 5.790,49€ αξία ΦΠΑ) και βρίσκεται σε ισοζύγιο με την συνολική δαπάνη της αρχικής 1ης Συμπληρωματικής Σύμβασης Εργασιών.

Η 2η Σ.Σ.Ε. – Σύμβαση Ήσσονος Σημασίας ανέρχεται στο ποσό των 9.984,55€ το οποίο αναλύεται σε: 5.933,72€ για εργασίες, 1.068,07€ για Γ.Ε.+Ε.Ο., 1.050,27€ για απρόβλεπτα, και 1.932,49€ για Φ.Π.Α.

Το άθροισμα της 1ης και 2ης Σ.Σ.Ε. – Σύμβαση Ήσσονος Σημασίας ανέρχεται στο ποσό των 29.917,55€ + 9.984,55€ = 39.902,10€.

Η υπέρβαση της 1ης και 2ης Σ.Σ.Ε. σε σχέση με την αρχική σύμβαση είναι ίση με 39.902,10€ / 324.075,20€ = 12,31% που είναι εντός των επιτρεπόμενων ορίων σύμφωνα με τις διατάξεις του Ν.4412/2016 και πληρούνται αθροιστικά οι προβλεπόμενες στο άρθρο 132 παρ. 2 του Ν. 4412/2016 προϋποθέσεις.

Το τελικό ποσό των εργασιών του 3ου Α.Π.Ε. της 1ης Σ.Σ.Ε. και της 2ης Σ.Σ.Ε. ανέρχεται σε 352.946,41€ + 29.917,55€ + 9.984,55€ = 392.848,51€ με Φ.Π.Α..

Με τον παρόντα 3ο Ανακεφαλαιωτικό πίνακα εργασιών ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και ειδικότερα η παράγραφος 4 σχετικά με την χρήση της «επί έλασσον δαπάνης» που εξοικονομείται και συγκεκριμένα:

* Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε καταργείται ομάδα εργασιών της αρχικής σύμβασης.
* Δεν θίγεται η πληρότητα, η ποιότητα και η λειτουργικότητα του έργου.
* Δεν υπερβαίνει η δαπάνη αυτή, κατά τον προτεινόμενο 3ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες. Στην αθροιστική αυτή ανακεφαλαίωση λαμβάνονται υπόψη μόνο οι μεταφορές δαπάνης από μία ομάδα εργασιών σε άλλη.
* Γενικότερα οι επί έλασσον δαπάνες δεν αλλοιώνουν το φυσικό αντικείμενο και δεν προέρχονται από την μείωση των ποσοτήτων που προκύπτουν από περιορισμό του συμβατικού αντικειμένου ή απομείωση στοιχείων του έργου.
* Ο ανάδοχος υπέγραψε χωρίς επιφύλαξη τον παρόντα 3ο Α.Π.Ε. το 2ο Π.Κ.Τ.Μ.Ν.Ε. και την 2η Σ.Σ.Ε. – Σύμβαση Ήσσονος Σημασίας.

Έχοντας λοιπόν υπόψη τα ανωτέρω:

***Ε Ι Σ Η Γ Ο Υ Μ Ε Θ Α***

Την έγκριση του 3ου Ανακεφαλαιωτικού Πίνακα Εργασιών, του 2ου Π.Κ.Τ.Μ.Ν.Ε. και της 2ης Συμπληρωματικής Σύμβασης Εργασιών του έργου: **«Ανάπλαση κοινόχρηστων χώρων Τ.Κ. Αγίας Άννας».**

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010)
* **τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»,
* **τις διατάξεις** της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας»
* **τις διατάξεις** της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)»
* το με αριθμ. Πρωτ 9981/23-5-2023 έγγραφο της Δ/νσης Τεχνικών Υπηρεσιών του Δήμου που είχε διανεμηθεί
* Την υπ΄ αριθμό 27/2019 Τεχνική Μελέτη του έργου που συντάχθηκε από την ΤΥΔΛ
* την υπ’ αριθμό 215/2019 απόφαση της Οικονομικής Επιτροπής με την οποία καταρτίστηκαν οι όροι Διακήρυξης του έργου.
* Την διακήρυξη του έργου η οποία αναρτήθηκε στο Κ.Η.Μ.ΔΗ.Σ. με κωδικό 19PROC005987682 2019-12-09.
* Την υπ΄ αριθμό 65/2020 απόφαση της Οικονομικής Επιτροπής περί της κατακύρωσης του διαγωνισμού στην Ένωση Οικονομικών Φορέων Στάικος Γ. Νικόλαος – Σκλαβούνου Γ.
* Η υπ΄ αριθμ. πρωτ. 631/61313/15-5-2020 απόφαση της Αποκεντρωμένης Διοίκησης Θεσσαλίας – Στερεάς Ελλάδας με την οποία κρίθηκε νόμιμη η 65/2020.
* Στο από 18/5/2023 Πρακτικό 5ο του Τεχνικού Συμβουλίου Δημοσίων Έργων (θέμα 5ο ) εγκρίθηκε ο 3ος Ανακεφαλαιωτικός Πίνακας Εργασιών και η 2η Συμπληρωματική Σύμβαση Εργασιών, «ΣΥΜΒΑΣΗ ΗΣΣΟΝΟΣ ΣΗΜΑΣΙΑΣ» του έργου.
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης .
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Εγκρίνει:** α)τον **3** ο Ανακεφαλαιωτικό Πίνακα Εργασιών, της 1ης Σ.Σ.Ε. και της 2ης Σ.Σ.Ε. του έργου **«Ανάπλαση κοινόχρηστων χώρων Τ.Κ. Αγίας Άννας» ,** ο οποίος ανέρχεται στο ποσό των 392.848,51€ (352.946,41€ + 29.917,55€ + 9.984,55€ = 392.848,51€ με Φ.Π.Α.) και παρουσιάζει αύξηση σε σχέση με την αρχική σύμβαση , β) το 2ο Π.Κ.Τ.Μ.Ν.Ε και γ) την 2η Συμπληρωματική Σύμβαση Εργασιών- Σύμβαση Ήσσονος Σημασίας , ύψους 9.984,55€ ( 5.933,72€ για εργασίες, 1.068,07€ για Γ.Ε.+Ε.Ο., 1.050,27€ για απρόβλεπτα, και 1.932,49€ για Φ.Π.Α.) ,του παραπάνω αναφερομένου έργου .

**Η απόφαση πήρε τον αριθμό 100**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

**ΤΑ ΜΕΛΗ**

|  |  |  |  |
| --- | --- | --- | --- |
|  |  |  | ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος | Λιβαδειά αυθημερόν |
| 2 |  | Καλογρηάς Αθανάσιος | Ο Δήμαρχος Λεβαδέων |
| 3 |  | Δήμου Ιωάννης |  |
| 4 |  | Αποστόλου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος |  |
| 6 |  | Μερτζάνης Κων/νος |  |
| 7 |  | Σαγιάννης Μιχαήλ |  |
| 8 |  | Καπλάνης Κων/νος |  |
| 9 |  | Τόλιας Δημήτριος |  |
| 10 |  | Καραμάνης Δημήτριος |  |
| 11 |  | Χέβα Αθανασία |  |
| 12 |  | Τουμαράς Βασίλειος |  |
| 13 |  | Κατής Χαράλαμπος |  |
|  |  |  |  |
|  |  |  |  |